Primele transportoare Piranha 5 ajung la Craiova. Contractul valorează aproape un miliard de euro.
Primele 12 transportoare Piranha 5 ajung azi la Craiova. România a cumpărat 227 de transportoare Piranha 5. Suma totală a contractului ajunge la aproape 900 de milioane de euro.
România se înarmează cu blindate de la americani. După aproape doi ani de întârziere, 36 de transportoare blindate Piranha 5 au intrat în posesia Armatei Române, iar primele 12 dintre acestea ajung astăzi la Craiova.Contractul a fost semnat în 2018, iar primele blindate ar fi trebuit să fie livrate în 2019. Ministerul Apărării Naționale chiar a penalizat firma respectivă pentru întârzierea livrării transportoarelor cu suma de 8,5 milioane de euro. Concret, România a cumpărat 227 de transportoare Piranha 5, din care 197 ar trebui să fie asamblate în România, pentru aproape 900 milioane de euro.Piranha 5 este un mijloc blindat greu, de 30 de tone, care poate atinge viteza de 100 km/h şi poate transporta până la 10 militari, funcţie de configuraţie. Vine în şase variante de echipare, cu turele cu un tun de 30 mm şi o mitralieră de 7,62 mm, sau doar o mitralieră de 12,7 mm.